Sɛid d Meẓyan, ufan-d di tazwara ugur n tnelli imi truḥ, ur ten-teǧǧi ara ad ẓren d acu d ssebba iɣef isen-yessawel Utudert, qqimen akken deg uɣilif: Mi s-nniɣ acu ssebba, ur iyid- yerra ara, ha d tinelli i ulac d ihin ɣur-s. (Sb. 07). Ugur-nniḍen, d iberdan-nni yessawnen, tanhert-nsen s yiwet yiwet ma ulac ad grirben Abrid yezzi nezzeḥ, yerna yessawen armi d ulamek, simal simal yettidyiq, mer ad teffeɣ cwiṭ ruḍa i ugudrun, zemren ad tt-id-awin deg ugafa, ad ruḥen d akessar ad ten-id-kksen yemsexsiyen aftat, aftat,. (Sb. 99) Yerna-asen-d wugur n rruḍa i sen-iqarsen di tlemast n ubrid. Taḥbes tkerrust ɣef tikli, taɛṭel-iten, ur ttawḍen ara zik ɣer taddart n Utudert: D ruḍa i yeqqersen, a yiwen uɛeggun. D aya kan i ɣ-d-yeggran assa!. (Sb. 100) D aɣen Uberriq yuɣal-asen d ugur, imi iten-yeǧǧa, deg tlemmast n ubrid, yerfa fell-asen ladɣa imi iluqben dada-s Utudert Aqcic-nni, din din yezqef deg-s wawal.